
ОБС Вх. № 126/20.07.2026 г.

ДО
ОБЩИНСКИ СЪВЕТ
ГР. РУДОЗЕМ

О Т Ч Е Т
от
инж. Венцислав Пехливанов – Председател на Общинския съвет-Рудозем


Относно: Отчет за работата на Общински съвет – Рудозем за периода 01.01.2026 – 30.06.2026 год. 

Уважаеми дами и господа общински съветници, 

Съгласно чл.27, ал.6 от Закона за местното самоуправление и местната администрация, Общинският съвет приема отчет за своята дейност два пъти годишно. В изпълнение на това задължение представям на Вашето внимание отчет за работата на Общински съвет – Рудозем за периода 1 януари – 30 юни 2026 година.
През посечения период Общинският съвет е провел 6 редовни, 1 извънредни заседания и 1 извънредно не проведено, поради липса на кворум, на които са обсъдени средно 7 точки от дневния ред. 
През месец май са проведени две заседания за месеца, като и още едно не проведено, а в останалите месеци по едно.
Средно на заседание са присъствали по 10 общински съветници, като по-голямата част от тях нямат пропуснато заседание. 
В рамките на тези заседания са разгледани и приети общо 47 решения, свързани с управлението на общината, местните политики и интересите на жителите на Община Рудозем. От тях 37 или 79 % с пълно мнозинство. Областният управител е върнал 1 решение.  
Видът на взетите решения са:

1.Финансово управление
· Изменения на бюджета, свързани с реализиране на проектни дейности, извънредни разходи и целеви субсидии;

2. Управление и разпореждане с общинска собственост
· Продажба и отдаване под наем на общински имоти чрез търг;
· Учредяване на право на строеж;
· Приемане на списък с имоти за публична и частна общинска собственост;
· Придобиване на имоти чрез дарение или замяна.

         3. Териториално устройство и инфраструктура
· Одобряване на подробни устройствени планове (ПУП);
· Даване на съгласие за изготвяне или изменение на регулации;
· Решения, свързани с улична и пътна инфраструктура – основни ремонти, благоустрояване на паркове и улици.

4. Социална политика, образование и здравеопазване
· Подкрепа на социални програми за уязвими групи;
· Осигуряване на средства за дейности в здравните заведения на територията на общината.
· Изразяване на становище за опрощаване от Президента на Република България на задължения на жители на община Рудозем.

5. Местно самоуправление и гражданско участие
· Определяне на правила и процедури за работа на съвета и неговите комисии;
· Приемане на вътрешни правилници, наредби и изменения на съществуващи нормативни актове.

6. Европейски програми и проекти
· Одобряване на кандидатстване и участие в европейски и национални програми;
· Съфинансиране на проекти в сферата на околната среда, образованието и културата;
· Приемане на партньорства с други общини и институции.

По отношение на дневния ред средно са се разглеждани по 11 точки на заседание. Най-късото е от 1 точка, а най-дългото с 22 точки. 

	№
		Наименование



	Отчетен период

	
	
	01.07-31.12.25
	01.01-30.06.26

	1.
	Заседания на Общински съвет 
	9
	8

	
	редовни заседания
	5
	6

	
	извънредни заседания
	4
	2

	2.
	Среден брой присъстващи общински съветници
	10
	10

	3.
	Среден брой разглеждани точки в дневния ред на заседание
	14
	7

	
	Най-много точки в дневния ред
	20
	17

	
	Най-малко точки в дневния ред
	1
	2

	4.
	Общ брой взети решения
	77
	47

	
	Решения с пълно мнозинство
	53
	37

	5.
	Върнати решения от областния
	6
	1



Заседания на постоянните комисии към Общински съвет-Рудозем
 
Комисиите към Общинския съвет-Рудозем  активно изпълняваха функциите си – провеждани бяха редовни заседания, на които се разглеждаха проектите за решения и се даваха становища по тях. Най-активни бяха постоянните комисии по:
·  „Комисия по бюджет, финанси и икономика” – 6 броя заседания; 
· „Комисия по устройство на територията, благоустрояване, екология, законност и обществен ред” – 6 броя заседания; 
· „Комисия по здравеопазване, образование, култура, социална политика и спорт” – 5 броя заседания; 
· „Комисия за противодействие на корупцията и отнемане на незаконно придобитото имущество” – 1 не проведено, поради липса на кворум. 

	
№
	
	Име на комисия



	Общ брой

	
	
	01.07-31.12.2025 
	01.01-30.06.2026

	1.
	„Комисия по бюджет, финанси и икономика”
	6
	6

	2.
	„Комисия по устройство на територията, благоустрояване, екология, законност и обществен ред”
	6
	6

	3.
	„Комисия по здравеопазване, образование, култура, социална политика и спорт”
	6
	6

	4.
	„Комисия за противодействие на корупцията и отнемане на незаконно придобитото имущество”
	0
	1




В публичния регистър за на питанията на общински съветници и съответните отговори към тях през отчетният период на основание чл.33 ал.4  от ЗМСМА и чл.110, чл.111ал.1 и ал.2 от П Р А В И Л Н И К А за организацията и дейността на общинския съвет, неговите комисии и взаимодействието му с общинската администрация са постъпили две питания от общински съветници, на които има получен отговор от страна на кмета само на едното. На второто няма и не е поискано удължаване на срока за отговор.
И тази година в първото полугодие бяха проведени индивидуални срещи по населени места в Община Рудозем от страна на общински съветници по въпроси касаещи жителите. Във връзка с проведени срещи и постъпили от сигнали, бяха повдигнати редица въпроси от местно значение. По отношение на част от поставените проблеми бяха предприети незабавни мерки и е постигнато решение. За останалите казуси бе предоставено правно-институционално съдействие и указания за компетентността на съответните административни органи.
В отчетния период заявления за обявяване за независим общински съветник бяха подадени първо от инж. Евелин Бозов и след това от Николина Костадинова.
Въпреки тези вътрешни размествания, 79% от решенията са приети с пълно мнозинство, което показва зрялост на съвета. Политическата динамика и обявяването за независими от двамата съветници не доведоха до политическа блокада, а решенията по ключовите за общината теми бяха вземани надпартийно.
От гореизложеното можем да обобщим следните изводи:
· Отчетният период се характеризира с вътрешна динамика и преструктуриране на политическото представителство, породено от подадените заявления за обявяване за независими общински съветници – първо от инж. Евелин Бозов, а впоследствие и от Николина Костадинова. Въпреки тези персонални промени, Общинският съвет демонстрира висока конструктивност, като доказателство за това са решенията, приети с пълно мнозинство. Това доказва, че местните политики и интересите на гражданите са поставени над партийните различия.
· Натовареността на водещите комисии съвпада изцяло с профила на приетите 47 решения. Прецизната предварителна работа в комисиите и всеобхватните дебати след това на заседанията на Съвета води и до изключително стабилни актове, като само 1 решение е върнато от Областния управител за цялото полугодие.
· Провеждането на индивидуални срещи по населените места извежда дейността на съветниците извън административния модел. Постигнато е реално и бързо разрешаване на част от проблемите на гражданите, а по останалите казуси е оказано важно институционално и правно съдействие. Налице е и присъствие от жители на община Рудозем на заседания на Общински съвет.

Разбира се има и административни пропуски и слабости, като:
· Налице е пиково претоварване на дневния ред през май (22 точки) и проблеми с кворума (едно провалено извънредно заседание на Съвета и едно на Антикорупционната комисия).
· Регистрирано е неизпълнение на законовите задължения по чл. 33, ал. 4 от ЗМСМА от страна на Кмета на общината, който е оставил едно от двете официални питания без отговор и без поискано удължаване на срока.

Цели за изпълнение от Общински съвет гр. Рудозем през следващото полугодие на 2026г.:
· Да се оптимизира планирането на сесиите за по-равномерно разпределение на точките в дневния ред.
· Да се засили процедурният контрол от страна на Председателя на съвета за стриктно спазване на сроковете за отговор на питания от страна на общинската администрация.

Предоставям настоящата обобщена информация за сведение на всички общински съветници, кмета на общината и на гражданите на Община Рудозем.
Общинския съвет гр. Рудозем след като се запозна с Отчета за работата му за периода 01.01 - 30.06.2026 година на председателя на Общинския съвет – инж. Венцислав Пехливанов и на основание на чл.15, ал.3 от Правилника за организацията и дейността на Общинския съвет, неговите комисии и взаимодействието му с общинската администрация и на основание чл. 21, ал.1, т.23 и чл. 27, ал. 6 от Закона за местното самоуправление и местната администрация

РЕШИ:

Приема Отчета за работата на Общински съвет – Рудозем през 01.01.2026 – 30.06.2026 година. 



Председател на Об. С:……П………….
/инж. Венцислав Пехливанов/
